User talk:Nikachitishvili

ნიკა ჩიტიშვილი დაიბადა ბათუმში, 1991 წლის 7 სექტემბერს. მისი ოჯახი 1996 წელს საცხოვრებლად გადავიდა თბილისში, სადაც ნიკამ დაამთავრა 167-ე საჯარო სკოლა. 2005 წელს ნიკამ დაამთავრა თბილისის მელიტონ ბალანჩივაძის სახელობის მე-3 სამუსიკო სასწავლებელი. 2013 წელს ნიკამ მოიპოვა ივანე ჯავახიშვილის სახელობის თბილისის სახელმწიფო უნივერსიტეტის ბიზნესის ადმინისტრირების ბაკალავრის ხარისხი. 2015 წელს ნიკა გახდა ეკონომიკის მაგისტრი და დაამთავრა ივანე ჯავახიშვილის სახელმწიფო უნივერსიტეტის ეკონომიკისა და ბიზნესის ფაკულტეტი, ეკონომიკის სპეციალობა, მოდული ეკონომიკური პოლიტიკა და ეკონომიკური დიპლომატია, ამასთანავე, მან სამაგისტრო პრაქტიკა გაიარა და სამაგისტრო კვლევაზე იმუშავა გერმანიაში, ბერლინის ტექნიკურ უნივერსიტეტში.

ნიკამ ფორტეპიანოზე დაკვრა დაიწყო 4 წლიდან, თუმცა მისი სიმღერასთან დაახლოება შემდეგ წლებში მოხდა. მან 15 წლის ასაკში ჩაწერა პირველი სადებიუტო სიმღერა "არ მინდა დაგკარგო", რომელიც ნაკლებად ცნობილი გახდა საზოგადოებისთვის, ამას მოყვა შემდეგი "აკორდებს ვეუფლები", რომელმაც უფრო გაამართალა, ხოლო 2013 წელს ნიკა ჩიტიშვილმა ჩაწერა თავისი ახალი სიმღერა "მესამყაროები", რომელმაც დიდი სიყვარული დაიმსახურა საზოგადოებაში, რამაც მას მისცა სტიმული გაეგრძელებინა აქტიურობა და ჩაეწერა ახალი სიმღერები, როგორებიცაა "ჩვენ გავფრინდებით" და "ვიყავით ერთად". ამ დროისთვის "მესამყაროების" 1 700 000-მდე ნახვა აქვს იუთუბში და მისი მნახველების რაოდენობა დღითიდღე იმატებს.

ნიკამ მონაწილეობა მიიღო მუსიკალურ პროექტში "ახალი ხმა", სადაც მიუხედავად იმისა, რომ პროექტის მე-2 ეტაპზე (რინგი) გამოიეთიშა კონკურსს, ის გახდა ინტერნეტ გამარჯვებული. ნიკა ახალ ხმაში იყო ლელა წურწუმიას ჯგუფში.

ამჟამად ნიკა ჩიტიშვილი არის საჯარო მოხელე და ამასთანავე აგრძელებს მუშაობას ახალი სიმღერების მიმართულებით.